**มิถุนา ภู่ทอง** (เขมร: មិថុនា ភូថង, *มิถุนา ภูทง*) เป็นนักการเมืองหญิงชาวกัมพูชา ขึ้นดำรงตำแหน่งเป็นผู้ว่าราชการจังหวัดเกาะกงตั้งแต่ พ.ศ. 2560 ถือเป็นผู้ราชการจังหวัดที่มีอายุน้อยที่สุดและเป็นผู้ว่าราชการจังหวัดหญิงคนแรกของประเทศกัมพูชา เธอเป็นบุตรสาวของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา

ประวัติ
-------

มิถุนา ภู่ทอง เกิดในครอบครัวเชื้อสายไทยจากจังหวัดเกาะกง เป็นบุตรสาวจากบุตรทั้งหมดสี่คนของยุทธ ภู่ทอง อดีตผู้ว่าราชการจังหวัดไพรแวง และจังหวัดเกาะกง กับสมศรี ภู่ทอง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา มิถุนาสำเร็จการศึกษาจากมหาวิทยาลัยราชภัฏรำไพพรรณี จังหวัดจันทบุรี ประเทศไทย และสำเร็จการศึกษาจากวิทยาลัยการทัพบกสหรัฐ สหรัฐ ด้านชีวิตส่วนตัว เธอสมรสและมีบุตรแล้ว

การทำงาน
--------

หลังสำเร็จการศึกษา มิถุนาได้กลับมาช่วยงานของบิดาที่เกาะกง แล้วได้รับเลือกให้เป็นสมาชิกสภาจังหวัดเกาะกง หลังจากนั้นเธอได้รับการแต่งตั้งเป็นรองผู้ว่าราชการจังหวัดเกาะกงช่วงกลาง พ.ศ. 2559 คู่กับไพฑูรย์ พราหมณ์เกษร ซึ่งเป็นชาวไทยเกาะกงเช่นกัน กระทั่งการเลือกตั้งท้องถิ่นใน พ.ศ. 2560 มิถุนาก็ได้รับการแต่งตั้งให้เป็นผู้ว่าราชการเกาะกง ถือเป็นผู้ว่าราชการจังหวัดที่เป็นเพศหญิงคนแรก และเป็นผู้ว่าราชการจังหวัดที่มีอายุน้อยที่สุด ซึ่งในขณะนั้นเธอมีอายุได้ 38 ปี ชำ บุนเทต นักวิเคราะห์การเมืองชาวจังหวัดเกาะกงแสดงความเห็นว่า "[การขึ้นดำรงตำแหน่งของมิถุนา] สร้างความหวังมากมายให้กับชาวเกาะกง"

ในช่วงที่เธอดำรงตำแหน่งเป็นผู้ว่าราชการจังหวัดเกาะกง มีนโยบายพัฒนาจังหวัดเกาะกง ด้วยการก่อสร้างและปรับปรุงโครงสร้างพื้นฐานตามความต้องการของประชาชน ได้แก่ การก่อสร้างศาลากลางจังหวัดแห่งใหม่ สร้างสวนสาธารณะใหม่ โรงพยาบาล สถานีอนามัย โรงเรียน และวัด เพื่อดึงดูดให้ภาคเอกชนมาลงทุนในจังหวัดเกาะกงมากขึ้น สอดคล้องกับสมญานามของเกาะกง คือ *ดวงดาวแห่งทิศหรดี* อีกทั้งมีความสัมพันธ์อันดีกับอำเภอคลองใหญ่ จังหวัดตราดมาโดยตลอด โดยเฉพาะด้านการค้าและการท่องเที่ยวบริเวณชายแดน

อ้างอิง
-------

1. ↑  ปิยวิทย์ ทรัพย์ขจร และสุนทรี ทับมาโนช (3 ธันวาคม 2562). "จังหวัดตราด จังหวัดเกาะกง หารือร่วมกระชับความสัมพันธ์ร่วมกัน". *สำนักข่าว กรมประชาสัมพันธ์*. สืบค้นเมื่อ 27 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
2. 1 2 3 4  วีระศักดิ์ โควสุรัตน์ (3 สิงหาคม 2565). "ปั่นร้อยใจ ไทย-เกาะกง มิตรภาพ ผ่าน 'โลว์คาร์บอน'". *อิศรา*. สืบค้นเมื่อ 27 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
3. 1 2 3 4 5 6 7  Aun Pheap (19 June 2017). "Provincial Governor Changes Draw Praise, Disappointment". *The Cambodia Daily* (ภาษาอังกฤษ). สืบค้นเมื่อ 27 July 2023.
4. 1 2 3 4 5 6 7  Nov Sivutha (3 March 2022). "Koh Kong governor Mithona Phuthong on her building boom and famous grandfather". *The Phnom Penh Post* (ภาษาอังกฤษ). สืบค้นเมื่อ 27 July 2023.
5. 1 2 3  รุ่งมณี เมฆโสภณ. *คนสองแผ่นดิน*. กรุงเทพ : บ้านพระอาทิตย์, 2551, หน้า 197
6. 1 2 3 4 5 6  "เปิดวาร์ป ผู้ว่าหญิงเขมร สายคลองใหญ่". *คมชัดลึก*. 13 มิถุนายน 2563. สืบค้นเมื่อ 27 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
7. 1 2 3 4 5  "ชัวร์หรือมั่ว จีนยึดเกาะกง ถาม 'มิถุนา ภูทอง'". *คมชัดลึก*. 13 กันยายน 2563. สืบค้นเมื่อ 27 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
8. ↑  รุ่งมณี เมฆโสภณ. *คนสองแผ่นดิน*. กรุงเทพ : บ้านพระอาทิตย์, 2551, หน้า 193
9. ↑  ปิยวิทย์ ทรัพย์ขจร และวรรณวิไล สนิทผล (8 พฤศจิกายน 2562). "จ.ตราด ประสานความร่วมมือ จ.เกาะกง พัฒนาการค้าชายแดน การท่องเที่ยว ร่วมสร้างความสัมพันธ์บ้านพี่เมืองน้อง ให้ก้าวหน้า ยั่งยืน". *สำนักข่าว กรมประชาสัมพันธ์*. สืบค้นเมื่อ 27 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)